هذه وصفة خاصة باختي حسناء امنتانوت الله يجازيها بالخير و ينور طريقها راه كتجي رائعة . .المقادير : بطاطا منقية و مقطعة مربعات صغار و مقلية في الزيت شوية جلبانة مصلوقة 2 بيضات مصلوقة مقطعين طريفات 8 البيضات او اقل حسب المقادير اللي عندك 3 الفرماجات البقرة الضاحكة فرماج احمر مرحي معدنوس مقطع صغير شوية خميرة الحلوة ملح بزار شوية خرقوم تابل و كروية هادي هي العطرية ديالهم و كتعني قزبور حبوب و الكروية مطحونين بصلة مشلدة الطريقة; ناخد الدجاج او اللحم حسسب الموجود و نتبلوه بالملح و البزار و الخرقوم و شوية التابل و الكروية و يقلى الكل مع بصلة مشلدة و الزيت حتى يتقلاوا مزيان عاد نضيفوا شوية الماءو نخليوه حتى يطيب و ينشف من الماء . ناخد اناء غارق و نديروا فيه خليط الدجاج بعدما يطيب و البطاطا مقلية و الجلبانة مصلوقة و المعدنوس مقطع و 2بيضات مصلوقين و مفتين و الفرماج البقرة الضاحكة مقطع طريفات الفرماج الحمرمحكوك و الخميرة الحلوة و يخلط الكل عاد نهرس عليهم البيض اللي غيكفي 8 او اقل و نخلط بشوية . ناخد مول ندهنوه الزيت او الزبدة مزيان و نحطوه فوق البوطة حتى يسخن شوية عاد نخويوا فيه الخليط هاد الطريقة كيديروها باش مني طيب التورتية متلسقش في لطة لمهم ندخلوها الفرن حتى طيب. نخليكم مع الصور تستحق التجربة